Аднан Янузай

Аднан Янузай (, 1995 оны хоёрдугаар сарын 5-нд Брюссель хотод төрсөн) — Косово-Албани гаралтай Бельгийн хөлбөмбөгчин бөгөөд Манчестер Юнайтед багийн хагас хамгаалагч юм.
Замнал
Аднан Янузай төрсөн Брюссель хотынхоо багт 6 настайдаа элсэж хөлбөмбөгт суралцжээ. 2005 онд Андерлехтэд уригдав. Тун ирээдүйтэйгээ баталсан Янузайг бусдаас урьтаж Манчестер Юнайтед 300 мянган фунтээр элсүүлжээ. Дасгалжуулагч асан Алекс Фергюсон итгэл хүлээлгэдэгээ нуугаагүй билээ.

2012-2013 онд Манчестер Юнайтедын нөөцөөс Дензил Харуны нэрэмжит шагналыг хүртэв. Манчестер Юнайтедын бүрэлдэхүүнд Аднан анх удаагаа 2013 оны тавдугаар сарын 19-нд Премьер лигийн 38 дахь тойрогт Вест Бромвичтой тулахад багтав. Долоодугаар сарын 13-нд анхны тоглолтоо, долоодугаар сарын 29-нд анхны бөмбөгөө оруулсан. Улмаар наймдугаар сарын 11-нд Английн супер цомд, наймдугаар сарын 14-нд Премьер лигт тус тус эхний гараагаа хийжээ. Гарааны бүрэлдэхүүнд Аравдугаар сарын 5-нд Премьер лигт Сандерлендтай тоглоход анх багтаж, хожлын хоёр бөмбөгийн дамжуулалтыг хангажээ.

2013 оны аравдугаар сарын 19-нд Аднан Янузайтай Манчестер Юнайтед таван жилийн гэрээ байгуулсан.

Шигшээ
Аднан Янузайд Бельги, Англи, Албани, Турк болон Косовогийн холбоодоос санал тавижээ. Харин Янузай 2014 оны дөрөвдүгээр сард Бельгийн шигшээд тоглохоор шийдэж, тавдугаар сарын 13-нд дасгалжуулагч Марк Вильмотс 2014 оны ДАШТ-д авч явахаа зарласан юм.
Амжилт
Манчестер Юнайтед
 Английн супер цомын эзэн: 2013
Хувийн
 Шилдэг нөөц тоглогч (Дензил Харун): 2013
 Идэрчүүдийн дэлхийн аваргын алтан бөмбөг: 2013
 Европын өсвөрийн шилдэг тоглогч (Gazzetta Dello Sport): 2014

Эшлэл

 Холбоос 

Профайл - Thetopforward.com
Профайл - ManUtd.com
Профайл - StretfordEnd.co.uk

Ангилал:1995 онд төрсөн
Ангилал:Бельгийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Манчестер Юнайтед багийн тоглогч
Ангилал:Премьер лигийн тоглогч
Ангилал:Бельгичүүд